English: Home minister Nayani Narasimha Reddy is learnt to be upset at the party not nominating his son-in-law Srinivas Reddy, corporator from Ramnagar, for the Musheerabad seat.
Telugu: తన అల్లుడు, రాంనగర్‌ కార్పొరేటర్‌ శ్రీనివాసరెడ్డికి ముషీరాబాద్‌ టికెట్‌ రాకపోవడంతో హోంమంత్రి నాయిని నర్సింహారెడ్డి తీవ్ర అసంతృప్తితో ఉన్నారు. గతంలో రెండుసార్లు ఈ నియోజకవర్గానికి ప్రాతినిధ్యం వహించిన నాయిని.. ఈసారి తన అల్లుడికి అక్కడ టికెట్‌ ఇప్పించడానికి ప్రయత్నించారు. శ్రీనివాసరెడ్డి కూడా నాయిని వారసుడిగా నియోజకవర్గంలో చెలామణి అయ్యారు. ఈ నేపథ్యంలో వచ్చే ఎన్నికల్లో ఆయన టీఆర్‌ఎస్‌ తరపున పోటీ చేస్తారన్న ప్రచారం జోరుగా సాగింది. ఏ విషయమైనా కుండబద్దలు కొట్టినట్లు మాట్లాడే నాయిని.. తన అల్లుడే ముషీరాబాద్‌ అభ్యర్థి అని తన అనుచరులకు కూడా చెప్పేశారు. తీరా అభ్యర్థుల ప్రకటనలో ముషీరాబాద్‌లో మరొకరి (ముఠా గోపాల్‌) పేరు ఉండటం చూసి ఆయన ఆగ్రహం చెందారు.